Din Lligwy

Din Lligwy er levningene av en lett befestet landsby fra oldtiden formet som en hussirkel i nærheten av østkysten av Anglesey, ikke langt fra dagens landsby Moelfre i nordlige Wales. Din Lligwy ligger på en lav ås med god utsikt utover Anglesey og med en sikker vannkilde rett ved. Åsen er i dag overvokst med lønn og ask, men da stedet var i bruk var det antagelig uforstyrret utsyn i alle retninger.

Stedet er antatt datert tilbake til jernalderen og ble sannsynligvis utvikle og bosatt over en lang periode. For tiden som går foruten romersk tid i Britannia er det avdekket en rekke levninger, heriblant en lukket murvegg og grunnvollene til en rekke bygninger, flere av dem betydelige i størrelse og med velgjorte grunnvoller bygget av lokal kalkstein. Den ytre beskyttende muren er bortimotmot fullstendig intakt bortsett fra at høyden er blitt redusert.

 Utgravninger 
Utgravninger i 1905–1907 produserte hundrevis av potteskår fra romertiden fra tidsrommet 100- og 300-tallet e.Kr., mange reparert med jernklemmer. Dyrebein ble også funnet, noen laget til verktøy og ett til et musikkinstrument. Den viktigste økonomiske aktiviteten ser imidlertid ut til å ha vært jernbearbeiding, smiing og kanskje smelting. Det var sannsynligvis et lite jordbrukssamfunn. Utgravninger ser ut til at de runde strukturene sannsynligvis var hus og de rektangulære låver eller verksteder. 

Utgravninger har avdekket en rekke bygninger, herunder rundhus og rektangulære låver eller verksteder. Ildsteder for smelting og jernslagg som er funnet i noen av disse bygningene tyder på at stedet ble brukt til metallbearbeiding. Blant andre funn er keramikk, glass og en liten sølvbarre.«More about Din Llugwy Romano-British Village», Cadw.gov.wales

 Beskrivelse 
Bygningene består av to runde hytter, eller rundhus, og sju rektangulære hytter. Fundamentene og de nedre delene av veggene i hyttene er bygget av til tider store kalksteinsblokker. Rester av slagg og trekull funnet i ildsteder i to av hyttene tyder på at deler av bygningen ble brukt om igjen som verksteder for jernsmelting i løpet av jernalderen.Din Lligwy Bronze Age / Iron Age Settlement, Stone-circles.org.uk

Bosetningen omsluttes av en femkantet mur som er opptil 1,5 meter tykk, og som består av en indre og ytre steinfasade fylt med stein og grus og måler omtrent 60 meter ganger 50 meter. Noen av de rektangulære hyttene deler yttervegger med denne hovedmuren, som omslutter et område på omtrent 2 hektar og har restene av en inngang mot nordøst.

De drev også med kveghold, hvor muren rundt bosetningen var av større betydning for å beskytte dyr enn for rent militære formål. Stammen var også håndverkere, og forsynte landsbyen kanskje romerske legioner med jernverktøy og våpen, produsert i deres små verksteder. Bosetningen fungerte til rundt 385–400 e.Kr., da den ble forlatt (datert av funn av keramikk og romerske mynter). Det var sannsynligvis knyttet til tilbaketrekningen av de romerske legionene til Gallia.«Lligwy – Din Lligwy Settlement», Medievalheritage.eu

 Dagens tilstand 
Den dag i dag har fundamentene til bygningene bestående av lokal kalkstein overlevd til en høyde på 0,9–1,5 meter. Den ytre forsvarsmuren er også bevart i god stand, selv om den er mye lavere enn den opprinnelige høyden, og ikke overstiger 1,2 meter. Området er under beskyttelse av det statlige etat Cadw i Cardiff, som har ansvar for historiske minnesmerker i Wales og for administrasjon av bygningsvern, og som gjør det tilgjengelig for besøkende.

 Referanser 

 Eksterne lenker 

 «Din Llugwy Romano-British Village», Cadws nettside
 «Anglesey History», tre tidsaldre for Lligwy – historie om gravkammer, landsby og kirke

Kategori:Forhistoriske steder på Anglesey
Kategori:Jernalderen
Kategori:Cadw
Kategori:Arkeologi i Wales